CELEX: 22010D0326
Language: da
Date: 2010-05-19 00:00:00
Title: 2010/326/: Afgørelse nr. 4/2010 truffet af AVS-EU-Ambassadørudvalget den 19. maj 2010 om udnævnelse af vicedirektøren for Centret for Virksomhedsudvikling (CVU)

11.6.2010   
            
            
               DA
            
            
               Den Europæiske Unions Tidende
            
            
               L 145/18
            
         AFGØRELSE Nr. 4/2010 TRUFFET AF AVS-EU-AMBASSADØRUDVALGET
   den 19. maj 2010
   om udnævnelse af vicedirektøren for Centret for Virksomhedsudvikling (CVU)
   (2010/326/EU)
   AVS-EU-AMBASSADØRUDVALGET HAR —
   under henvisning til den AVS-EF-partnerskabsaftale, der blev undertegnet i Cotonou den 23. juni 2000 (1) og revideret ved aftalen om ændring af nævnte partnerskabsaftale undertegnet i Luxembourg den 25. juni 2005 (2), særlig artikel 2, stk. 7, i bilag III, og
   ud fra følgende betragtninger:
   
               (1)
            
            
               Den tidligere vicedirektørs mandat udløb den 28. februar 2010.
            
         
               (2)
            
            
               Et paritetisk udvælgelsesudvalg, som de to parter har nedsat, har ved afslutningen af sine drøftelser foreslået, at Jyoti JEETUN (Mauritius) udnævnes til vicedirektør for Centret for Virksomhedsudvikling —
            
         VEDTAGET DENNE AFGØRELSE:
   Eneste artikel
   Med forbehold af senere afgørelser, som udvalget måtte træffe inden for sine prærogativer, udnævnes Jyoti JEETUN hermed til vicedirektør for Centret for Virksomhedsudvikling med virkning fra den 1. september 2010 indtil den 28. februar 2015.
   
      Udfærdiget i Bruxelles, den 19. maj 2010.
      
         
            På vegne af AVS-EU-Ambassadørudvalget
         
         René MAKONGO
         
            Formand
         
      
   
   
      (1)  EFT L 317 af 15.12.2000, s. 3.
   
      (2)  EUT L 209 af 11.8.2005, s. 27.